18/05/2012 | Administración LocalMunicipal
Brión
Aprobación definitiva do Regulamento de réxime interior para o funcionamento da escola infantil municipal de Brión

O Pleno do Concello, en sesión de data 23 de marzo de 2012, aprobou inicialmente o Regulamento de réxime interior para o funcionamento da escola infantil municipal de Brión. Transcorridos os prazos sinalados nos artigos 49 b) e 65.2 da vixente Lei 7/85, sen presentarse reclamación ou requirimento algún, enténdese definitivamente aprobado o texto que se publica de seguido e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da Lei 7/85, do 2 de abril, reguladora das bases do réxime local. Normativa aplicable: Lei 3/2011, do 30 de xuño, de apoio á familia e á convivencia de Galicia; Decreto 254/2011, do 23 de decembro, polo que se regula o réxime de autorización, acreditación e inspección dos servizos sociais en Galicia; Decreto 329/2005, do 28 de xullo, polo que se regulan os centros de menores e os centros de atención á infancia; Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes da Consellería de Traballo e Benestar. O presente regulamento ten por obxecto regular e ordenar o funcionamento interno e máis o sistema de adxudicación de prazas da Escola Infantil Municipal de Brión, baseándose na normativa autonómica existente. • Definición: Escola Infantil 0-3 anos. • Datos identificativos: a) Escola Infantil Municipal de Brión. b) Domicilio: Urbanización Agro Novo 125, 15280 – Os Ánxeles – Brión. c) Tfno: 981 887742. d) Mail: garderia@briondixital. org e) Responsable do centro: Maria Dolores Campos Lueiro. f) Responsable dirección administrativa: Mª Victoria Varela Rodríguez. g) Responsable xestión administrativa: Mario Guillermo Vashdev Bragulat. • Titularidade: Municipal (Concello de Brión). • Nº Inscrición en rexistro de enitidades: E-406. • Permiso de Inicio de Actividades: 05/07/2002. • Representante legal: D. José Luis García García –Alcalde-Presidente. • Domicilio: Praza do Concello nº 1 – 15865 – Brión. • Tfno: 981 887006. • Mail: ssociaisbrion@briondixital. org • Autorizacións: * Pemiso de Inicio de Actividades: 05/07/2002. * Derradeira modificación sustancial pola que se autoriza o número actual de unidades: 04/12/2008. • Xestión: a) Da función docente, asistencial e de organización diaria: directa, ao través de contratación de persoal municipal. b) Do servizo de comedor: por subcontrata a empresa autorizada: Xerocatering Culinaria – B36307270 – Parque empresarial Area 33 parcela 31 C, Silleda Pontevedra. • Capacidade ordinaria do centro: a) Nº total de unidades: 6. b) Nº unidades 0-1 anos: 2 (8 nenos/as por unidade) = 16. c) Nº unidades 1-2 anos: 2 (13 nenos/as por unidade) = 26. d) Nº unidades 2-3 anos: 2 (20 nenos/as por unidades) = 40. e) Total capacidade simultánea: 82 prazas. En circunstancias especiais procederase, previa autorización das autoridades con competencia na inspección de centros da CCAA, á distribución dos espazos dispoñibles en agrupacións diferentes ás citadas anteriormente, atendendo ás idades dos usuarios/as e ás ratios establecidas para estas. • Servizos: a) Atención educativa, en horario de xornada completa (8 horas) ou media xornada (4 horas) b) Horario amplo: 7:30 a 19:00 sen límite de prazas ata o máximo autorizado (82). c) Servizo de comedor: * Almorzo: 7:30-9:30 (aportando alimentos dende domicilios). Sen límite de prazas * Xantar: 12:30-14:00 (empresa catering). Sen límite de prazas para nenos/as de máis de 12 meses. * Merenda: 17:00-18:00 (aportando alimentos dende domicilios). Sen límite de prazas. a) Construir progresivamente unha autoimaxe do neno/a positiva e axustada, logrando manifestar as súas necesidades máis frecuentes relacionadas co benestar (alimentación, hixiene, xogo,.) b) Promover a progresiva autonomía do neno/a no centro, para que colabore activamente en todas as tarefas cotiáns. c) Proporcionar un ambiente de seguridade e afecto ao través da relación de calidade cos educadores/as. d) Desenvolver hábitos básicos de comportamento e hixiene. e) Favorecer a aprendizaxe da lingoaxe verbal. f) Establecer un bó clima de colaboración entre o centro e a familia. g) Promover a integración de nenos/as con necesidades educativas especiais, fomentando a igualdade e o respecto como valores esenciais de convivencia. a) Manter actualizados os expedientes persoais dos nenos/as. b) Remitir ás familias a información correspondente. a) Manter unha estrutura organizativa clara e coherente, na que cada profesional teña presente cáles son as súas funcións, dereitos e deberes. a) Velar polo bó funcionamento do servizo. b) Velar pola estricta aplicación dos criterios de uso. a) A lo menos un dos pais ou representante legal do menor, e mais o propio menor para o que se solicita praza, deberán figurar de alta no padrón municipal de habitantes de Brión na data da solicitude. A estes efectos, o domicilio real e efectivo poderá ser comprobado ao través dos medios municipais necesarios. Excepcionalmente e só no caso no que non se cubran as prazas ofertadas, se poderá obviar o cumprimento deste requisito, a criterio da Comisión de Baremación. b) O/A menor para o/a que se solicita praza deberá ter como mínimo tres meses de idade no momento previsto para o ingreso no centro, e non ter cumpridos os tres anos o 31 de decembro do ano no que se solicita praza. a) A integración de nenos/as con discapacidade estará supeditada para cada curso á existencia de persoal axeitado e en número suficiente. En ningún caso haberá máis dun neno/a de integración por aula, e a efectos de ratio, estas prazas contabilizaranse como dúas. a) PRIORIDADE 1: RENOVACIÓNS: • Gozan de preferencia para a adxudicación de praza as solicitudes de nenos/as matriculados no curso anterior, sempre que continúen reunindo os requisitos sinalados no artigo 1º. • Os nenos/as que tivesen formalizada matrícula durante o curso anterior na xornada de tarde, só poderán renovar para o curso seguinte nesa mesma franxa horaria. Se precisaran cambiar á franxa horaria da mañán, deberán concorrer coas novas solicitudes podendo en todo caso solicitar ambas. • Aos nenos/as que estivesen a ocupar quendas de mañán coa modalidade de xornada completa (8 horas) e quixeran reservar para o curso seguinte en modalidade de media xornada (4 horas), poderán ser trasladados á quenda de tarde, sempre que este cambio responda a necesidades de mellor organización e capacidade do servizo, e a criterio da Comisión de Baremación. • As reservas de praza e mais a entrega de toda a documentación necesaria para a súa formalización, levaranse a cabo preferentemente entre os días 1 e 10 de abril de cada ano, coas lóxicas variacións en caso de concorrencias de festivos, excepto naquelas circunstancias en que, por razóns de tipo organizativo e/ou administrativo se recomende o adianto ou retraso deste prazo. • De darse a situación de incompatibilidade horaria para albergar a todos os solicitantes de renovación, terase en conta en primeiro lugar criterios de antigüidade no centro, e en segundo lugar de horario máis amplo. • Non poderá renovar praza o solicitante que no momento da reserva teña pendente o pagamento dalgunha mensualidade de calquera dos cursos de permanencia na EIM. • Para poder facer uso do dereito á reserva de praza, o neno/a deberá permanecer matriculado/a na Escola Infantil ata finalizar o curso escolar. Si se producira a baixa con anterioridade a esta data, perderase o dereito a reserva para o curso seguinte, estivese ou non confirmada, e tendo que concurrir como NOVO INGRESO. b) PRIORIDADE 2: NOVOS INGRESOS: En segundo lugar teranse en conta as solicitudes de novo ingreso na E. I. M., que serán atendidas por esta orde: • Fillos e fillas do persoal que preste servizos na E. I. M. • Solicitantes cun/ha irmán/á con praza renovada na E. I. M. • As prazas vacantes que resten, adxudicaranse segundo a puntuación obtida en aplicación do baremo establecido, que poderá ser modificado en función das necesidades do servizo e dos usuarios potenciais, e que terá como referente o que se utilice para o acceso ás Escolas Infantís da CCAA. No caso de empate darase prioridade a: ○ Solicitudes para asistencia en xornada completa. ○ Traballo de ambos proxenitores. ○ Menor renda. • O Concello, a petición da Comisión de Baremación, resérvase a potestade de trasladar a quendas de tarde ou de maior disponibilidade as solicitudes de asistencia en media xornada, sempre que esto revirta nunha maior capacidade do servizo en xornadas completas, e atendendo a razóns de conciliación. • As novas solicitudes e mais a entrega de toda a documentación necesaria para a súa formalización, presentaranse entre os días 15 e 30 do mes de abril de cada ano coas lóxicas variacións en caso de concorrencias de festivos, excepto naquelas circunstancias en que, por razóns de tipo organizativo e/ou administrativo se recomende o adianto ou retraso deste prazo, e a súa concesión estará condicionada á existencia de prazas vacantes. • As solicitudes que non obtivesen praza, conformarán unha lista de agarda que seguirá a mesma orde de puntuación e criterios cos que foron valoradas inicialmente, e que se ordenará en grupos de idade para facilitar a ocupación das prazas vacantes por aulas. c) PRIORIDADE 3: INGRESOS URXENTES: Na E. I. M. de Brión, e debido á necesidade de dispoñer da capacidade completa do centro, non se reservan prazas para ingresos urxentes. Aínda así, e previa consulta e proposta ao órgano autonómico que ostente a capacidade de control e inspección dos centros, procederase á adxudicación urxente de praza na aula correspondente nos seguintes casos: • Nenos/as tutelados pola entidade autonómica responsable. • Fillos/as de mulleres vítimas de violencia de xénero. • Aqueles en que concorran circunstancias económicas e/ou familiares e sociais que o requiran, a interpretación dos Servizos Sociais Municipais. d) PRIORIDADE 4: SOLICITUDES DE INGRESO FORA DE PRAZO: Só se admitirán solicitudes fora dos prazos establecidos nos puntos 1) e 2) polas seguintes causas: • Nacemento do neno/a con posterioridade ao remate do prazo de presentación de solicitudes. • Cambio de Concello de residencia posterior ao remate do prazo de presentación de solicitudes. • Outras circunstancias motivadas e valoradas polos Servizos Sociais Municipais (Violencia de xénero, Incorporación ao mundo laboral, incapacidade para os coidados,.). • Coas solicitudes fora de prazo achegarase documentación acreditativa da circunstancia alegada, e a súa concesión estará condiciona á existencia de prazas dispoñibles nas aulas do grupo de idade do neno/a para o que se solicita praza. De non ser así, pasará a formar parte da lista de agarda, por detrás das solicitudes presentadas en prazo. As solicitudes presentaranse no Departamento de Servizos Sociais en modelo normalizado acompañadas da seguinte documentación: a) Copia do DNI ou documento identificativo dos pais ou representantes legais. b) Copia do libro de Familia. c) Copias certificadas da declaración do IRPF do exercicio anterior ao comezo do curso de cada un dos membros computables da unidade familiar. De non ter realizada aínda a declaración do IRPF correspondente ao exercicio anterior, ou non ter obriga de presentala, aportarase certificacións de ingreso referidos ao mesmo período (do INEM, Seguridade Social, empresa contratante, ….), así como copia da certificada do IRPF correspondente ao derradeiro exercicio fiscal finalizado, aos efectos de cómputo de base impoñible do aforro. A documentación anterior poderá ser substituída polas correspondentes autorizacións ao Concello de Brión para obter os datos necesarios. d) Cando se produzan causas sobrevidas que afecten aos recursos da unidade económica, poderanse presentar outros documentos acreditativos que as xustifiquen debidamente. e) Cando non sexa posible acreditar o nivel de rendas ou calesqueira outras circunstancias que afecten ao cálculo de cotas ou á baremación das solicitudes, presentarase declaración xurada, e poderá solicitarse emisión de informe aos Servizos Sociais Municipais. f) Informe do equipo de Valoración de Minusvalías no caso de prazas de integración. g) Documentos xustificativos das situacións alegadas para puntuación: cargas familiares, enfermidade crónica, desemprego, familia numerosa, monoparentalidade, minusvalías. h) No caso de vítimas de violencia de xénero: certificado da orde de protección ou medida cautelar, informe dos Servizos Sociais Municipais ou cerificación dos servizos autonómicos de acollida. i) No momento da incorporación do neno/a á Escola Infantil, deberase facer entrega no centro da seguinte documentación: • 2 fotografías tamaño carné. • Copia da tarxeta sanitaria. • Informe médico no cal quede constancia de que o neno/a non padece enfermidade infecto-contaxiosa e que ten ao día todas as vacinas. a) Estará constituída como mínimo por: • Concelleiro/a de Asuntos Sociais ou persoa en quen delegue. • Director/a do centro ou persoa en quen delegue. • Un/ha representante do departamento de Servizos Sociais. • De existir órgano de representación dos pais, un/ha membro deste órgano debidamente acreditado/a. b) Esta Comisión terá como funcións atribuídas as seguintes: • Aplicar os baremos de admisión aprobados ás solicitudes recollidas, ou supervisar esta aplicación se fose realizada con anterioridade por persoal do Concello. • Velar pola estricta adxudicación de prazas en función dos baremos aplicados e da capacidade da Escola Infantil, así como do recollido neste Regulamento. • Valorar aquelas circunstancias especiais e excepcionais que poideran revertir na modificación das condicións de uso dos servizos que presta a EIM. a) A lista provisional de admitidos expoñerase a partir do 10º día hábil despois de transcorrido o prazo de presentación de solicitudes, nos taboeiros de anuncios do Concello, Centro Social e Escola Infantil, así como na páxina web do Concello de Brión. Poderán presentarse reclamacións durante os cinco días hábiles seguintes. A lista definitiva de admitidos e maila lista de agarda coas puntuacións obtidas, publicarase dentro do prazo dos cinco días hábiles seguntes ao través dos mesmos medios. b) As prazas con resolución definitiva de admisión, contarán con 10 días hábiles para confirmar a aceptación da praza outorgada e cumplimentar o impreso de domiciliación bancaria. Trancorrido este prazo sin que se presentase a dita aceptación, entenderase o desestimento da solicitude de praza na Escola Infantil Municipal. O mes de setembro será considerado como período de adaptación para os novos ingresos. Durante este período iranse aumentando progresivamente os tempos de estancia dos nenos/as na Escola Infantil, e graduando as incorporacións dos novos usuarios/as en diferentes quendas, para o cal é recomendable que a asistencia sexa o máis regular posible. A Dirección do Centro encargarase de dar información sobre estas medidas individuais e aclarará calquera dúbida ou inconvinte ao respecto. Os nenos/as que se integrasen na Escola Infantil nun mes diferente ao de setembro, utilizarán o mesmo sistema de adaptación. A Escola Infantil permanecerá aberta entre as 7:30 e as 19:00 horas, de luns a venres, agás se non existise demanda suficiente ao comezo ou ao final deste tramo horario. A Escola Infantil permanecerá pechada: a) Os sábados e domingos. b) En caso de non existir a demanda suficiente que xustifique a apertura do establecemento (mínimo 15 usuarios/as): en horario de mañán e/ou tarde durante o mes de xullo; os días 24 e 31 de decembro e o 5 de xaneiro; luns e/ou martes de Antroido. c) Todo o mes de agosto, que se considera mes de descanso anual xeral e obligatorio. d) Os días declarados festivos locais, autonómicos e nacionais. e) En calquera caso, o Concello de Brión resérvase a potestade de pechar a Escola Infantil durante un período determinado ou en horario de mañá ou tarde, si: • Non se rexistrase unha demanda ou asistencia suficientes para rendabilizar o servicio (15 usuarios/as). • Por razóns de seguridade en casos de temporal, emerxencia,. • Outras causas suficientemente xustificadas.7.1. A inasistencia dos usuarios/as por un período determinado, xustificado ou non, non da dereito á reducción das tarifas, mentres non se formalice a baixa definitiva ou suspensión temporal correspondentes.7.2. Os suxeitos obrigados ao pago, non terán a obriga de aboar as cotas correspondentes, exclusivamente durante os seguintes períodos: a) Durante o mes de vacacións anual (agosto). b) Cando por calqueira motivo distinto ao período de vacacións anuais, o centro permaneza pechado por un período superior a quince días naturais. En ambos casos a suspensión realizarase de oficio. a) Cando por causas debidamente xustificadas e valoradas pola Comisión de Baremación citada neste regulamento, o neno/a deixe de asistir temporalmente ao centro. Neste caso, a suspensión da cota correspondente ao servizo de comedor terá efecto dende o primeiro día do mes natural seguinte á data de inasistencia, e durará ata o día primeiro do mes natural en que teña lugar a reincorporación. Somentes si a reincorporación se producira con posterioridade ao día 15 do mes, a cota de comedor reducirase para ese mes no 50%, e deberá ser aboada no prazo dos dez días seguintes á reincorporación. En ningún caso se reducirá ou suspenderá o pagamento da cota por servizos educativos, xa que a praza estará dispoñible para o usuario temporalmente ausente, sen que poida ser utilizada por outro usuario en lista de agarda. b) Si se solicitase un mes de vacacións anual diferente ao xeral establecido (agosto). Nestes casos, serán os suxeitos obrigados ao pago os que inicien ante o Concello a solicitude de suspensión da cota, así como a acreditación documental da circunstancia que a motiva. a) Causarase baixa na Escola Infantil polas seguintes causas: b) Cumprimento de idade máxima de permanencia. c) Solicitude dos pais ou representantes legais por escrito, ante o Departamento de Servizos Sociais (a efectos económicos, a baixa terá efectos dende o día 1 do mes seguinte ó que se solicite). d) Por impago das cotas establecidas durante dous meses, consecutivos ou non, independentemente do curso ao que se correspondan. Para os grupos de idade de 2 a 3 anos, o Concello poderá aplicar esta causa de baixa polo impago dunha soa mensualidade. e) Por comprobación de falsidade nos documentos achegados. f) Por incompatibilidade ou inadaptación absoluta para permanecer no centro, proposta pola Dirección do centro e informada pola Técnico en Intervención Familiar dos Servizos Sociais Municipas. g) Por falta de asistencia continuada durante un mes sen causa xustificada no horario de mañán. h) Nos horarios correspondentes á tarde (15:00 h. en adiante), procederase á baixa de oficio da praza adxudicada coa acumulación de 7 faltas mensuais non xustificadas debida e documentalmente. Para proceder á declaración de “Baixa” na Escola Infantil Municipal, observarase o seguinte procedemento: a) Preaviso aos pais ou representantes legais do/a menor ao través de escrito certificado, con indicación das causas que motivan a proposta de baixa en referencia ao contido deste regulamento, asinada por un técnico dos Servizos Sociais de Atención Primaria do Concello. Esta proposta conterá a oferta de 5 días hábiles para a presentación de alegacións por parte dos pais ou representantes do menor. b) Transcorridos tres días hábiles dende a finalización deste prazo, procederase do mesmo xeito (por escrito certificado), a ratificar a baixa ou deixala sen efecto unha vez estuadiada a posible alegación presentada. Para a mellor organización das actividades diarias do centro, teranse en conta as seguintes normas básicas, que se completarán co “Manual de uso da EIM” que se entregará aos pais/representantes legais no momento da incorporación: a) O horario mínimo de asistencia de mañán, establécese entre as 10:00 e as 12:00 horas, de luns a venres. Durante este período de tempo non se recollerán nin entregarán nenos/as salvo causas xustificadas. b) Os nenos/as que fagan uso do “Comedor Escolar”, deberán iniciar o seu horario na Escola Infantil como mínimo, ás 12:30. c) O horario solicitado inicialmente deberá manterse ao longo de todo o curso. Calquera solicitude de cambio deberá ser presentada ante o Departamento de Servizos Sociais, por escrito e alegando e xustificando as causas, e somentes será atendida en caso de disponibilidade de prazas nos horarios solicitados. d) Os nenos/as serán recollidos/as coa maior puntualidade posible, e somentes se entregarán ás persoas que figuran na folla de inscrición. Nos casos en que se deban entregar a outras persoas (familia extensa, coidador/a,.), esta deberá contar con a lo menos 16 anos, e os pais deberán autorizalo con anterioridade e por escrito. Nestes casos, a dirección do centro poderá solicitar a correspondente identificación, sin que esto exima aos pais/representantes da responsabilidade da escolla feita segundo o coñecemento que se presume do contido deste documento. e) De darse unha situación de separación matrimonial (en proceso ou con sentencia) ou disputa pola garda do menor, deberá documentarse ante a Dirección da E. I. M. o procedemento a seguir na entrega do menor (persoas autorizadas, días, períodos, horarios,.), que será acordado por ambolos dous pais ou representantes por escrito, ou ratificado xudicialmente. No caso de que non se documente este extremo, a E. I. M. procederá supoñendo total responsabilidade de ambos pais, de xeito indistinto. f) En ningún caso se poderá deixar aos menores na Escola Infantil en horarios diferentes aos contratados, xa que durante eses períodos non surtirá efecto o aseguro escolar obrigatorio. g) Os menores que asistan á Escola Infantil, deberán “descansar” ao menos durante 1 mes continuado ao ano. Na EIM de Brión establécese o mes de agosto como mes de descanso xeral, co obxecto de rendabilizar o funcionamento de centro e realizar as labores de mantemento precisas nas instalacións e equipamentos. h) No caso de que a baixa demanda de servizos así o recomende, a E. I. M. poderá reducir o seu horario de apertura e mesmo permanecer pechada durante o mes de xullo, reasignando horarios de xeito temporal co criterio de prevalencia dos horarios máis amplos. i) Todos os nenos/as da Escola Infantil están cubertos por un seguro escolar. j) No caso de accidente importante ou urxencia médica durante a estancia na Escola Infantil, procederase ao traslado do/a menor ao Centro Médico “A Rosaleda” de Santiago, e avisarase aos pais de xeito inmediato. k) Se o/a menor precisa ser medicado/a durante a estancia na Escola Infantil, deberá aportarse solicitude asinada polos pais ou representantes legais, así como informe médico que indique: tipo de medicación, doses e horario de administración. Deberán así mesmo marcarse os envases da medicación a administrar con: nome do neno/a, doses e horarios. l) A administración de determinados tratamentos por parte do persoal da Escola Infantil, quedará supeditado ao criterio da Dirección do centro e dos Servizos Sociais Municipais, que terán en consideración a súa complexidade, a formación ou disponibilidade do persoal ao servizo do centro, e as posibles efectos derivados do tratamento. Os prezos da Escola Infantil Municipal de Brión, réxense polos determinados pola Ordenanza Fiscal do Concello, e axustaranse aos establecidos pola entidade autonómica responsable das Escolas Infantís de carácter autonómico. Estes prezos son os recollidos no Decreto 49/2012, do 19 de xaneiro. No caso de modificación dos prezos por parte da administración autonómica, o Concello de Brión asumiráos sen necesidade de modificación deste Regulamento, sempre que se manteña a situación de financiamento autonómico para o mantemento da E. I. M. O custe público de servizos que poida prestar a E. I. M. de Brión e que non se atopen recollidos na regulamentación de prezos de caracter autonómico, será directamente regulado polo Concello de Brión. As cotas mensuais correspondentes faranse efectivas nos dez primeiros días de cada mes posto ao cobro, a través de domiciliación bancaria. A E. I. M. non dispón de servizo de “horas extra” de permanencia, excepto naquelas situacións urxentes ou inexcusables, debidamente xustificadas e, en caso posible, previstas con antelación. Neste caso, non se aboará importe algún polas horas extra, entendendo que se trata de situacións urxentes e extraordinarias. A solicitude farase ante o Departamento de Servizos Sociais. Os usuarios/as do centro que non disfruten de comedor, poderán solicitar este servizo en días soltos, sempre que coincida co seu horario de permanencia no mesmo, que o soliciten con suficiente antelación, e que aboen o prezo do mesmo. Os menores que asisten á Escola Infantil Municipal de Brión e máis os pais/nais ou representantes legais destes, gozarán de todos os dereitos e liberdades que lles atribúa a lexislación vixente en cada momento, sen máis limitacións que as derivadas da idade no caso dos primeiros. En particular recoñécenselle os seguintes: a) A que as medidas que se adopten non atenten contra a súa liberdade de conciencia cívica, moral ou relixiosa, nin contra a súa dignidade persoal. b) A recibir un trato igualitario, sen distinción nin discriminación ningunha, con especial mención ás medidas de igualdade entre homes e mulleres, así como o respecto á súa integridade e saúde. c) A recibir un tratamento individualizado de contido educativo e informativo de cara á súa integración socio-familiar, que terá como obxectivos prioritarios a protección, educación e formación do menor. d) A que os/as menores sexan educados/as para a comprensión, a tolerancia e a convivencia democrática, posibilitándo que poidan facer uso das súas opcións de forma libre e persoal. e) Ao sixilo profesional a cerca dos datos do seu historial sanitario e socio-familiar. f) A que lles sexa asignado un titor, que será o responsable directo da aplicación do Proxecto Educativo Individualizado (PEI) e do seguimento da evolución do menor no centro, e que actuará como profesional de referencia en tódalas cuestións que afecten ao menor. a) Cumprir as normas que estableza o centro para o seu bó funcionamento en canto a documentación, asistencia, horarios, prazas, cotas,. b) Manter unha actitude de respecto e consideración co persoal do centro, así coma respectar os dereitos establecidos no punto anterior. c) Colaborar cos mestres na execución de pautas educativas que requiran continuidade fora do horario escolar. O persoal do centro gozará dos dereitos e liberdades que lle atribúa a lexislación vixente en cada momento. En todo caso recoñécenselle os seguintes dereitos: a) Recibir información periódica da marcha e funcionamento do centro, ao través da Direción responsable deste. b) Elixir aos seus representantes para os órganos de participación. c) Presentar propostas que contribúan a mellorar o funcionamento do centro e a atención prestada aos menores. d) Desenvolver as súas funcións educativas segundo o seu criterio persoal, sempre que se axuste nos seus obxectivos e contidos á programación xeral do centro. e) A que se lle proporcionen, dentro das posibilidades do centro, os instrumentos e medios necesarios para o desenvolvemento das súas funcións de forma axeitada, en beneficio dos/as menores atendidos/as. f) A exercer as súas funcións con garantías de igualdade de oportunidades entre homes e mulleres, e a dispoñer plenamente das medidas de conciliación da vida familiar e laboral. a) Manter actualizados os requisitos de acceso requeridos no momento de ocupación da súa praza (exames médicos, carnet de manipulación de alimentos, formación en primeiros auxilios,. etc). b) Actualizar a súa formación docente e completar, se fose o caso, a súa formación lingüística no idioma galego. c) Cumprir e facer cumprir de acordo coas súas funcións o Regulamento de Réxime Interior do centro. d) Velar polo respecto aos dereitos dos/as menores recollidos no Regulamento de Réxime Interior do centro, e aqueles outros recoñecidos na lexislación vixente. e) Gardar estricta confidencialidade sobre os datos persoais dos/as menores aos que teñan acceso en razón das súas funcións. f) O cumprimento das tarefas e responsabilidades derivadas do seu posto de traballo e as adxudicadas de xeito temporal por necesidades do servizo, segundo as directrices da Dirección do centro. Para o non contemplado neste documento no que respecta aos dereitos e deberes tanto dos alumnos e alumnas e os seus representantes, coma do persoal do centro, estarase ao disposto na Orde do 3 de xullo de 2000 pola que se aproba o contido mínimo dos centros de atención á infancia (DOG do 20 de xullo de 2000). A E. I. M. conta para o seu funcionamento cunha dotación mínima de: • 1 Director/a. • 11 educadores (ou proporción legalmente establecida en función do número de unidades en funcionamento). • Servizo de catering para xantar con empresa externa. • Servizo de limpeza ordinaria diaria a cargo de persoal municipal non exclusivo. • Servizo de limpeza extraordinario anual a cargo de empresa externa. • Servizo de mantemento de instalacións por parte de persoal municipal non exclusivo. • Servizo de mantemento de zonas verdes e exteriores por parte de persoal municipal non exclusivo. • A adicación do persoal de servizos na E. I. M. organizarase de xeito que en ningún caso interrumpa ou perxudique o normal funcionamento das labores docentes e de coidado dos menores. • O persoal con adicación docente e de atención directa aos menores, organizarase en quendas, de xeito que, en todo momento se cubran as necesidades legais e mínimas de ratio alumnos/profesor por aula, grupos e idades. • A substitución de coidadores por causas imprevistas, levarase a cabo de xeito inmediato a través dun sistema de rotacións e de listas de substitución, elaboradas e actualizadas durante os procesos de selección de persoal. • Os usuarios/as da Escola Infantil poderán participar nas actividades organizadas fóra do centro que estean contempladas na correspondente programación do curso, previa autorización individual e por escrito dos seus responsables legais. • A/O DIRECTOR/A do centro, será a persoa con maior titulación, e en concorrencia con outros profesionais de igual titulación, será nomeado/a desde o Concello. As súas funcións serán: a) Representar ao centro e responsabilizarse do seu correcto funcionamento. b) Manter actualizados os expedientes individuais de cada usuario/a do centro, e comunicar ao Concello todas as incidencias relativas ás xestións anteriores. c) Comunicar ao Concello as incidencias relativas ás necesidades de mantemento do centro, así coma as posibles baixas de persoal de forma inmediata, para que se proceda á súa substitución. d) Exercer a xefatura do persoal adscrito ao centro. e) Cumprir e facer cumprir as leis, disposicións vixentes, Regulamento de Réxime Interior, e cantas disposicións emanen dos órganos competentes da adminsitración autonómica responsable e do Concello de Brión. f) Supervisar, coordinar e facer cumplir o correcto desenvolvemento das actividades programadas. g) Exercer a garda dos/as menores usuarios/as do centro dacordo co previsto na lexislación do centro. h) Remitir á administración autonómica responsable e ao Concello de Brión cantos informes e datos sexan requiridos relativos aos/ás menores atendidos/as e a aspectos organizativos e funcionais do centro. i) Facilitar ao persoal do centro a formación necesaria e o apoio nas súas funcións. j) Xestionar o material preciso para o bó funcionamento do centro. k) Velar polo cumplimento estricto das medidas de igualdade de oportunidades entre homes e mulleres e as de conciliación da vida familiar e laboral, entre o persoal ao seu cargo. l) Formar parte da Comisión de Baremación de solicitudes e do Consello do Centro. • CONSELLO DO CENTRO: é un órgano colexiado que asumirá a coordinación xeral do centro, marcando as directrices e adoptando os acordos procedentes. Estará composto polos seguintes membros: a) O/a director/a do centro. b) Un/ha representante do persoal educativo. c) Un/ha representante do persoal de servicios. d) De existir órgano de representación dos pais, un/ha representante debidamente acreditado/a. e) Un/hna representante do Concello. As súas funcións serán: a) Elaborar e avaliar a memoria anual de actividades. b) Propoñer á administración autonómica responsable e ao Concello de Brión cantas medidas se consideren necesarias para mellorar o funcionamento do centro. c) Vixiar a actualización, procedencia e aplicación do Proxecto Educativo de Centro, elaborado pola dirección do mesmo. • CONCELLO DE BRIÓN: resérvase as funcións da xestión económica e as formas de financiamento, a supervisión xeral do funcionamento, as actuacións de carácter administrativo, xestión de baixas e circunstancias extraordinarias de uso, así como a supervisión do mantemento xeral do centro, ao través dos/as técnicos que conforman o Departamento de Servizos Sociais de Atención Primaria Municipais. a) Todo o persoal laboral que actúa na Escola Infantil Municipal, así como o persoal de servizos adscritos a outros departamentos ou empresas externas, deben gardar na súa relación co centro a máis estricta vixiancia de todas as medidas de seguridade e hixiene contempladas na lexislación de referencia. Todas os docentes e persoal de apoio deberá: • Estar en posesión do carné de manipulador de alimentos. • Acreditar coñecementos básicos de primeiros auxilios. • No caso das mulleres, acreditar a vacinación para a rubeola. b) A Escola Infantil Municipal de Brión conta con: • Plan de actuación para casos de emerxencia. • Póliza de responsabilidade civil e de accidentes. • Libro de reclamacións a disposición dos pais. • Proxecto educativo a disposición dos pais. • Libro de rexistro de usuarios. • Expedientes individuais de usuarios. Desde a dirección do centro fomentarase a colaboración individual e colectiva dos pais e nais coa Escola Infantil e as relacións co persoal desta, así como a súa participación nos órganos colexiados que puideran crearse. O persoal docente e o de apoio da E. I. M. de Brión, usará a lingua galega, tanto na súa función pedagóxico-educativa, coma nas relacións cos pais/nais e administración. A E. I. M. de Brión promoverá, tanto entre os seus alumnos/as, como entre os pais e nais e entre os homes e mulleres que constitúen o persoal ao servizo do centro, a educación en igualdade, e promoverá a igualdade de oportunidades e o uso de lingoaxe non sexista. Se por necesidades propias do servizo ou por necesidade de adaptación a criterios provintes do organismo público autonómico responsable do ordenamento das Escolas Infantís, fose preciso introducir variantes no procedemento de adxudicación de prazas, baremos de admisión, cotas e prezos, ou calesqueira outras que afecten ao funcionamento da E. I. M. de Brión, estas realizaranse ao través de Resolución de Alcaldía previo informe técnico do Consello do Centro (regulado no artigo 13.4 deste regulamento), dándose conta ao Pleno na sesión seguinte. As modificacións que se introduzan na regulación do establecido neste regulamento por calquera outra lei ou disposición, e que resulten de aplicación directa, producirán, no seu caso, a modificación da correspondente ordenanza fiscal. A partir da data de entrada en vigor do presente regulamento quedará derrogado o regulamento de réxime interior para o funcionamento da Escola Infantil Municipal publicado definitivamente no BOP nº 179, de 13/08/2009. O presente regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e transcorrido o prazo a que se refire o art.65.2 da Lei 7/85, do 2 de abril, reguladora das bases de réxime local, permanecendo en vigor ata a súa modificación ou derrogación expresa. Brión, 10 de maio de 2012. O Alcalde. Asd. José Luis García García.